PMIndiaData/PMIndiaSum huggingface dataset:
రైల్ వికాస్ శిబిరానికి హాజరైన ప్రధాన మంత్రి; రైల్వే అధికారులను ఉద్దేశించి ప్రసంగించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు సూరజ్ కుండ్ లో రైల్ వికాస్ శిబిరానికి హాజరయ్యారు. రైల్వేలకు సంబంధించిన వివిధ అంశాలపై ఈ సందర్భంగా విషయ వివరణలను ప్రధాన మంత్రికి సమర్పించారు. తరువాత రైల్వే అధికారులను ఉద్దేశించి ప్రధాన మంత్రి ప్రసంగించారు. ఈ రోజు రైల్ వికాస్ శిబిరంలో మూడవ రోజు; శిబిరం ముగింపు రోజు కూడా ఇదే.
కార్మిక దినం నాడు శ్రామికులకు ప్రధాన మంత్రి ప్రణామాలు

ప్రధాన మంత్రి శ్రీ నరేంద్ర మోదీ కార్మిక దినం సందర్భంగా ఇచ్చిన సందేశంలో, భారతదేశ పురోగతిలో మహత్వపూర్ణ పాత్రను పోషిస్తున్న అసంఖ్యాక శ్రామికుల యొక్క పట్టుదల మరియు కష్టించే తత్త్వాలకు వందనం చేశారు. ‘‘భారతదేశ పురోగతిలో మహత్వపూర్ణ పాత్రను పోషిస్తున్న అసంఖ్యాక శ్రామికుల యొక్క పట్టుదల మరియు కష్టించే తత్త్వాలకు ఈ రోజు కార్మిక దినాన్ని పురస్కరించుకొని నమస్కరిస్తున్నాం. శ్రమయేవ జయతే’’ అని ప్రధాన మంత్రి పేర్కొన్నారు.
లతా మంగేష్కర్ జయంతి సందర్భంగా ఆమెకు నివాళులర్పించిన – ప్రధానమంత్రి

లతా మంగేష్కర్ జయంతి సందర్భంగా, ప్రధానమంత్రి శ్రీ నరేంద్ర మోదీ, ఆమెను స్మరించుకున్నారు. అయోధ్యలోని చౌక్‌ కు లతా దీదీ పేరు పెట్టనున్నట్లు శ్రీ మోదీ తెలియజేసారు. ఇది గొప్ప భారతీయ దిగ్గజాలలో ఒకరికి తగిన నివాళి అని, ఆయన అన్నారు. ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, “లతా దీదీ జయంతి సందర్భంగా ఆమె ని స్మరించుకుంటున్నాను. ఆమె అమితమైన ఆప్యాయతను కురిపించిన అసంఖ్యాక సందర్భాలను నేను ఈ రోజు గుర్తుచేసుకుంటున్నాను. అయోధ్యలోని ఒక చౌక్‌ కి, ఈరోజు ఆమె పేరు పెట్టడం పట్ల నేను సంతోషిస్తున్నాను. ఇది గొప్ప భారతీయ దిగ్గజాలలో ఒకరికి సముచితమైన నివాళి.” అని పేర్కొన్నారు.
ఇంటర్ నేశనల్ థర్మోన్యూక్లియర్ ఎక్స్ పెరిమెంటల్ రియేక్టర్ (ఐటిఇఆర్) లో జరిగిన ఐటిఇఆర్ అసెంబ్లీ యొక్క ఆరంభం సందర్భం లో భారతదేశం మాన్య ప్రధాన మంత్రి ఇచ్చిన సందేశం

ఐటిఇఆర్ ఆర్గనైజేశన్ ఈ రోజు న అంటే 2020వ సంవత్సరం జూలై 28వ తేదీ నాడు ఫ్రాన్స్ లోని సెంట్- పౌల్- లెజ్- డ్యూరెంస్ లో ఐటిఇఆర్ టోకోమక్ యొక్క స్టార్ట్ ఆఫ్ అసెంబ్లీ కార్యక్రమాన్ని జరుపుకొంటున్నది. ఐటిఇఆర్ లో సభ్యత్వాన్ని కలిగివున్నటువంటి మరియు ఆహ్వానించబడినటువంటి అన్ని దేశాల అధినేత లు అయితే స్వయం గా గాని, లేదంటే రిమోట్ పద్దతి న ఇలెక్ట్రానిక్ మాధ్యమం ద్వారా గాని, లేదా అతడి యొక్క/ఆమె యొక్క సందేశాన్ని పంపడం ద్వారా గాని ఈ కార్యక్రమం లో పాలుపంచుకొంటున్నారు. ఈ కార్యక్రమాని కి అధ్యక్షుడు మాన్య శ్రీ మేక్రోన్ వర్చువల్ మాధ్యమం ద్వారా ఆతిథేయి గా వ్యవహరించారు. తన సందేశం లో మాన్య ప్రధాన మంత్రి శ్రీ నరేంద్ర మోదీ, ఐటిఇఆర్ సంస్థ ఇప్పటి వరకు చేసిన కఠోర శ్రమ కు మరియు సాధించిన సఫలత కు గాను సంస్థ ను అభినందించారు. ప్రపంచవ్యాప్త వైజ్ఞానికులు మరియు ఇంజినీయర్ ల సహభాగిత్వాన్ని ఆయన పరిగణన లోకి తీసుకొంటూ ఐటిఇఆర్ యుగాల తరబడి భారతదేశం పెట్టుకొన్న ‘వసుధైవ కుటుంబకమ్’ (ఈ మాట కు – మానవాళి అభ్యున్నతి కోసం యావత్తు ప్రపంచం కలసికట్టు గా కృషి చేస్తున్నది- అని భావం) అనేటటువంటి నమ్మకానికి ఒక పరిపూర్ణమైనటువంటి దృష్టాంతం గా ఉందని, ఐటిఇఆర్ తన లక్ష్యాల ను సాధించి వాటి ని ఆచరణ లోకి తీసుకు రాగలిగేందుకు సహాయాన్ని అందించడం కోసం భారతదేశం తన వంతు గా క్రయోస్టాట్, ఇన్ వెసల్ శీల్డ్స్, జల శీతలీకరణ, క్రయోజనిక్ మరియు క్రయో-డిస్ట్రిబ్యూశన్ సిస్టమ్స్, ఆర్ ఎఫ్ ఇంకా బీమ్ సాంకేతికత ల ను ఉపయోగించే ఆక్సిలరీ హీటింగ్ డివైసెస్ , మల్టి మెగా వాట్ పావర్ సప్లయిస్, ఇంకా అనేక డాయగ్నొస్టిక్స్ ల పరం గా తోడ్పాటు ను అందిస్తూ గర్వపడుతున్నదని శ్రీ మోదీ పేర్కొన్నారు. ఈ సందర్భం లో, భారతదేశం ప్రధాన మంత్రి శ్రీ నరేంద్ర మోదీ పంపిన సందేశాన్ని ఫ్రాన్స్ మరియు మొనాకో ల కు భారతదేశం రాయబారి గా ఉన్న శ్రీ జావేద్ అశ్ రఫ్ చదివి వినిపించారు. సందేశం యొక్క పూర్తి పాఠాన్ని ఈ దిగువ న ఇచ్చిన లింక్ లో చదవగలరు. http://dae.gov.in/writereaddata/iter2020_message_pm_india_shri_narendra_modi.pdf
ఒడియా నూతన సంవత్సరం మరియు మహాబిషుబ పానా సంక్రాంతి ల సందర్భం లో దేశ ప్రజల కు శుభాకాంక్షలు తెలిపిన ప్రధానమంత్రి

ఒడియా నూతన సంవత్సరం మరియు మహా బిషుబ పానా సంక్రాంతి ల సందర్భం లో దేశ ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘ఒడియా నూతన సంవత్సరం మరియు మహా బిషుబ పానా సంక్రాంతి ల సందర్భం లో ఇవే శుభాకాంక్షలు. కొత్త ఏడాది లో సంతోషం మెండు గా ప్రాప్తించాలి అని నేను కోరుకొంటున్నాను. మన సమాజం లో సోదరత్వ భావన పెంపొందుగాక. అలాగే, అందరు చక్కని ఆరోగ్యం తో ఉందురుగాక.’’ అని పేర్కొన్నారు.
శ్రీ ప్రముఖ్ స్వామి మహారాజ్ జీ జయంతిసందర్భం లో ఆయన కు శ్రద్ధాంజలి ఘటించిన ప్రధాన మంత్రి

పరమ పూజ్యులు ప్ర‌ముఖ్ స్వామి మ‌హారాజ్ జీ యొక్క జయంతి సందర్భం లో ఆయన కు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. బిఎపిఎస్ శ్రీ స్వామినారాయణ్ సంస్థ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ ఒక ట్వీట్ లో – ‘‘శ్రీ ప్రముఖ్ స్వామి మహారాజ్ జీ జయంతి సందర్భం లో ఆయన కు నేను శ్రద్ధాంజలి ని ఘటిస్తున్నాను. ఆయన తో అనేక సందర్భాల లో మాట్లాడే అవకాశం లభించినందుకు మరి ఆయన వద్ద నుండి బోలెడంత వాత్సల్యం కూడా దక్కినందుకు నన్ను నేను ఎంతో అదృష్టవంతుడి గా భావిస్తున్నాను. సమాజాని కి అద్భుతమైన అగ్రగామి సేవల ను అందించినందుకు గాను ఆయన ను ప్రపంచం అంతటా ఆయన ను ప్రశంసించడం జరుగుతున్నది.’’ అని పేర్కొన్నారు.
ధ్రువ సంబంధి విజ్ఞాన శాస్త్రం లో సహకారం అంశం పై భారతదేశం మరియు స్వీడన్ ల మధ్య అవగాహనపూర్వక ఒప్పంద పత్రాని కి ఆమోదం తెలిపిన మంత్రిమండలి

ధ్రువ సంబంధి విజ్ఞాన శాస్త్రం లో సహకారం అంశం పై భారతదేశ పృథ్వీ శాస్త్రాల మంత్రిత్వ శాఖ (ఎంఒఇఎస్) కు మరియు స్వీడన్ కు చెందిన విద్య మరియు పరిశోధన మంత్రిత్వ శాఖ కు మధ్య కుదిరిన ఒప్పందాన్ని గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త న సమావేశమైన కేంద్ర మంత్రివర్గం దృష్టి కి తీసుకురావడమైంది. ఈ అవగాహనపూర్వక ఒప్పంద పత్రం (ఎంఒయు)పై 2019వ సంవత్సరం లో డిసెంబర్ 2వ తేదీ న సంతకాలు అయ్యాయి. పర్యావరణ పరిరక్షణ అంశం పై అంటార్క్ టిక్ ట్రీటీ కి సంబంధించిన ప్రోటోకాల్ మరియు అంటార్క్ టిక్ ట్రీటీ లు రెంటికి భారతదేశం మరియు స్వీడన్ లు రెండూ సంతకందారులు గా ఉన్నాయి. ఆర్క్ టిక్ దేశాలు ఎనిమిదిటిలో ఒక దేశం గా స్వీడన్ ఆర్క్ టిక్ కౌన్సిల్ లో ఒక సభ్యత్వ దేశం గా ఉండింది. కాగా ఆర్క్ టిక్ కౌన్సిల్ లో భారతదేశం అబ్జర్వర్ హోదా ను కలిగివుంది. ఆర్క్ టిక్ మరియు అంటార్క్ టిక్ .. ఈ రెండు ధ్రువ ప్రాంతాల లో స్వీడన్ చురుకైన వైజ్ఞానిక కార్యక్రమాల ను నిర్వహిస్తున్నది. అదే విధం గా భారతదేశం జోడు ధ్రువ ప్రాంతాలతో పాటు మహాసముద్ర ప్రాంతం లో సైతం వైజ్ఞానిక కార్యక్రమాల ను అమలుపరుస్తున్నది. ధ్రువ సంబంధి విజ్ఞాన శాస్త్రం లో భారతదేశానికి మరియు స్వీడన్ కు మధ్య సహకారం ఈ రెండు దేశాలలోను లభ్యం అయ్యే నైపుణ్యాన్ని పరస్పరం పంచుకొనేటందుకు వీలు కల్పిస్తుంది.
వాతావ‌ర‌ణ మార్పుల‌పైవ‌ర్థ‌మాన దేశాలతో క‌లిసి ప‌నిచేసేందుకు సిద్ధంః శ్రీ న‌రేంద్ర మోదీ

ఈ ఏడాది చివ‌ర్లో పారిస్‌లో వాతావ‌ర‌ణ మార్పుల‌పై ఐక్య‌రాజ్య‌స‌మితి స‌ద‌స్సు (కాప్‌-21) జ‌ర‌గ‌నుంది. ఈ నేప‌థ్యంలో భార‌త్ నేతృత్వంలో న్యూఢిల్లీలో భావస్వారూప్య అభివృద్ధి చెందుతున్న దేశాల ప్ర‌తినిధులు స‌మావేశ‌మ‌య్యారు. ఈ ప్ర‌తినిధి బృందాల అధిప‌తుల‌తో ప్ర‌ధాని శ్రీ న‌రేంద్ర మోదీ క‌లిశారు. ఈ సంద‌ర్భంగా ఆయ‌న కీల‌క అంశాల‌ను ప్ర‌స్తావించారు. శ్రీ న‌రేంద్ర మోదీ ప్ర‌సంగం సారాంశంః – వ‌ర్థ‌మాన దేశాలు ప‌ర్యావ‌ర‌ణానికి శ‌త్రువులు కావు. అభివృద్ధి చెందిన దేశాలు ఈ విష‌యాన్ని గుర్తించాలి. – అభివృద్ధి, పురోగ‌తి అనేవి జీవావ‌ర‌ణానికి ప్ర‌తికూలం కాదు. అభివృద్ధి చెందిన దేశాలు ఈ మేర‌కు ఆలోచ‌న తీరును మార్చుకోవాలి. – పురోగ‌తి ప‌థంలో వెళ్తున్న వారిని అప‌రాధులుగా చూడ‌వ‌ద్దంటూ ప్ర‌పంచాన్ని ఒప్పించాల్సిన అవ‌స‌రముంది. – వాతావ‌ర‌ణ మార్పుల‌పై న‌వ‌త‌రాల‌కు ఉమ్మ‌డి ల‌క్ష్యం కోసం ప్ర‌పంచ దేశాల్లో ప‌ర్యావ‌ర‌ణ అంశాల‌పై ఒకే విధ‌మైన పాఠ్యాంశాలు ఉండాలి. – వాతావ‌ర‌ణ అంశాల‌పై భావ‌స్వారూప్య అభివృద్ధి చెందుతున్న దేశాల‌తో క‌లిసి ప‌నిచేసేందుకు భార‌త్ సిద్ధంగా ఉంది. అయితే వాతావ‌ర‌ణ న్యాయ సూత్రాల‌ను ప్ర‌పంచం తెలుసుకోవాల్సిన అవ‌స‌రం ఉంది. – ఇంధ‌న వినియోగం త‌గ్గ‌టానికి జీవ‌న‌శైలిలోనూ మార్పులు రావాలి.
అధ్యక్ష ఎన్నికల లో గెలిచినందుకు శ్రీ యూన్  సాక్-యూల్  కు అభినందన లు తెలిపిన ప్రధాన మంత్రి

అధ్యక్ష ఎన్నికల లో గెలిచినందుకు శ్రీ యూన్ సాక్-యూల్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్ లో – ‘‘అధ్యక్ష ఎన్నికల లో శ్రీ యూన్ సాక్-యూల్ గెలిచినందుకు ఆయన కు నేను హృద‌య‌పూర్వక అభినందనల ను వ్యక్తం చేస్తున్నాను. భారతదేశానికి, ఆర్ఒకె కు మధ్య గల ప్రత్యేకమైనటువంటి వ్యూహాత్మక భాగస్వామ్యాన్ని మరింత గా బలపరచడం కోసం, ఆ భాగస్వామ్యాన్ని విస్తరించడం కోసం ఆయన తో కలసి పని చేయాలని నేను ఎదురుచూస్తున్నాను.’’ అని పేర్కొన్నారు.
శాంతియుత అవసరాల కోసం అంతరిక్ష అన్వేషణ, ఉపయోగాలలో సహకారం పై భారత, ఉజ్బెకిస్తాన్ మధ్య ఒప్పందాన్ని మంత్రి మండలి ఆమోదించింది

శాంతియుత అవసరాల కోసం అంతరిక్ష అన్వేషణ, ఉపయోగాలలో సహకారం పై భారత, ఉజ్బెకిస్తాన్ మధ్య ఒప్పందాన్ని ప్రధానమంత్రి శ్రీ నరేంద్రమోదీ అధ్యక్షతన సమావేశమైన మంత్రి మండలి ఆమోదించింది. ఉజ్బెకిస్తాన్ అధ్యక్షుడు భారతదేశంలో అధికార పర్యటన సమయంలో 2018 అక్టోబర్ ఒకటవ తేదీన ఈ ఒప్పందంపై సంతకం చేయడం జరిగింది. ప్రధాన ప్రభావం : అంతరిక్షం నుండి భూమి గురించి తెలుసుకోవడం, ఉపగ్రహం ద్వారా సమాచారం అందుకోవడం, ఉపగ్రహం కేంద్రంగా పరిసరాలను గుర్తించడం, అంతరిక్ష శాస్త్రం, ఉప గ్రహాల అన్వేషణ వంటి అంశాలలో నూతన పరిశోధనా కార్యకలాపాలను విశ్లేషించడానికి అనువుగా ప్రేరణ కలిగించడానికి – భారత, ఉజ్బెకిస్తాన్ దేశాల మధ్య సహకారాన్ని ఈ ఒప్పందం పటిష్ఠపరుస్తుంది. ప్రయోజనం : మానవాళి ప్రయోజనం కోసం అంతరిక్ష సాంకేతికత వినియోగం రంగంలో సంయుక్త కార్యాచరణను అభివృద్ధి చేయడానికి ఈ ఒప్పందం దోహదపడుతుంది. ఈ ఒప్పందాన్ని అమలుచేయడానికి అవసరమైన అంశాలు, నిర్ణీత కాల పరిమితి తో సహా ఒక కార్యాచరణ ప్రణాళిక ను రూపొందించడానికి గాను, ఒక సంయుక్త కార్యాచరణ బృందాన్ని ఏర్పాటు చేయడానికి ఈ ఒప్పందం వీలు కల్పిస్తుంది.
సైబర్ సెక్యూరిటీ రంగంలో సహకారానికి గాను భారతదేశానికి, బాంగ్లాదేశ్ కు మధ్య కుదిరిన ఎమ్ఒయు మంత్రివర్గం దృష్టికి తీసుకురావడమైంది

సైబర్ భద్రత రంగంలో భారతదేశం, బాంగ్లాదేశ్ పరస్పరం సహకరించుకోవడానికి వీలుగా భారత ప్రభుత్వ ఎలక్ట్రానిక్స్, ఇన్ ఫర్ మేశన్ టెక్నాలజీ మంత్రిత్వ శాఖ ఆధీనం లోని ఇండియన్ కంప్యూటర్ ఎమర్జెన్సీ రెస్పాన్స్ టీమ్ (CERT-In)కు మరియు బాంగ్లాదేశ్ తపాలా, టెలీ కమ్యూనికేషన్లు మరియు సమాచార సాంకేతిక విజ్ఞాన మంత్రిత్వ శాఖ ఆధీనంలోని బాంగ్లాదేశ్ కంప్యూటర్ కౌన్సిల్ ఆఫ్ ఇన్ ఫర్ మేశన్ అండ్ కమ్యూనికేషన్ టెక్నాలజీ డివిజన్ మరియు బాంగ్లాదేశ్ గవర్నమెంట్ కంప్యూటర్ ఇన్సిడెంట్ రెస్పాన్స్ టీమ్ (BGD e-Gov CIRT)కు మధ్య కుదిరిన ఒక అవగాహన పూర్వక ఒప్పందాన్ని (ఎమ్ఒయు ను) గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం దృష్టికి తీసుకురావడమైంది. ఈ ఎమ్ఒయు పై 20107 ఏప్రిల్ 8వ తేదీన సంతకాలు జరిగాయి. ఈ ఎమ్ఒయు CERT-In కు మరియు BGD e-Gov CIRT కు మధ్య సహకారాన్ని పెంపొందించడానికి ఉద్దేశించినటువంటిది. ఈ ఎమ్ఒయు పరిధిలోకి.. సైబర్ దాడులు మరియు సైబర్ భద్రతకు భంగం కలిగించే సంఘటనల తాలూకు సమాచారాన్ని ఇచ్చిపుచ్చుకోవడం; సైబర్ భద్రతకు సంబంధించిన సాంకేతిక విజ్ఞాన సహకారం; సైబర్ సెక్యూరిటీ సంబంధిత విధానాల ఆదాన ప్రదానంతో పాటు, ఈ రంగంలో మానవ వనరుల అభివృద్ధికి సంబంధించిన ఉత్తమ పద్ధతులతో పాటు, సమానతవం, ఆదాన ప్రదానం మరియు పరస్పర ప్రయోజనాల ప్రాతిపదికన ఇరు దేశాలలోను దీనికి సంబంధించిన చట్టాలు, నియమ నిబంధనలు.. వస్తాయి. సైబర్ సెక్యూరిటీ పై ఏర్పాటు చేసే ఒక సంయుక్త సంఘం ద్వారా CERT-In కు మరియు BGD e-Gov CIRTకు మధ్య ఎమ్ఒయు ను అమలు చేస్తారు. పూర్వ రంగం : CERT-In అనేది భారత ప్రభుత్వ ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ ఆధీనంలో పనిచేసేటటు వంటి ఒక జాతీయ నోడల్ ఏజెన్సీ. భారతీయ సైబర్ రంగాన్ని భద్రంగా ఉంచే లక్ష్యంతో దీనిని ఏర్పాటు ఈ కారణంగా, విదేశాలలోని కంప్యూటర్ ఎమర్జెన్సీ రెస్పాన్స్ టీమ్ ల (CERTs)తో కలిసి CERT-In పని చేస్తోంది. ప్రభుత్వాలు, వ్యాపార సంస్థలు మరియు వినియోగదారులు రక రకాలైన సైబర్ బెదరింపులను ఎదుర్కొంటున్న నేపథ్యంలో ఈ ఒప్పందం తెర మీదకు వచ్చింది. అంతే కాకుండా, సైబర్ సెక్యూరిటీ సంబంధిత సన్నద్ధతను మరింత మెరుగుపరచవలసిన ఆవశ్యకత కూడా ఉంది. సిస్టమ్స్ ను మరియు సెక్యూరిటీ ప్రక్రియలను భద్రంగా ఉంచడానికి ప్రాముఖ్యం ఇవ్వవలసివుందనే చైతన్యాన్ని సైతం పెంచవలసివుంది. సైబర్ సెక్యూరిటీ రంగంలో రెండు సంస్థలకూ మధ్య సహకారం తాలూకు ప్రాముఖ్యాన్ని గ్రహించవలసివుంది.
కామన్వెల్త్ గేమ్స్-2022లో రజత పతకం సాధించిన వెయిట్‌లిఫ్టర్ వింధ్యారాణి దేవిని అభినందించిన ప్రధానమంత్రి

బర్మింగ్‌హామ్‌లో జరిగిన కామన్వెల్త్ గేమ్స్‌-2022 మహిళల వెయిట్‌ లిఫ్టింగ్‌లో రజత పతకం సాధించిన వింధ్యారాణి దేవిని ప్రధానమంత్రి శ్రీ నరేంద్ర మోదీ అభినందించారు. ఈ మేరకు ఒక ట్వీట్‌ ద్వారా ఇచ్చిన సందేశంలో; “బర్మింగ్‌హామ్‌ కామన్వెల్త్‌ గేమ్స్‌-2022లో రజత పతకం కైవసం చేసుకున్న వింధ్యారాణి దేవికి అభినందనలు! ఆమె పట్టుదల, దీక్షకు ఈ విజయం ఒక నిదర్శనం. దీనిపై భారతీయులంతా హర్షం వ్యక్తం చేస్తున్నారు. భవిష్యత్తులోనూ ఆమె మరిన్ని విజయాలు సాధించాలని ఆకాంక్షిస్తూ నా శుభాశీస్సులు” అని ప్రధానమంత్రి పేర్కొన్నారు.
కేరళ లోని పాలక్కాడ్ లో జరిగిన ఒక దుర్ఘటన కారణం గా ప్రాణ నష్టం వాటిల్లినందుకు సంతాపాన్ని తెలిపిన ప్రధాన మంత్రి

కేరళ లోని పాలక్కాడ్ జిల్లా లో ఒక దుర్ఘటన జరిగిన కారణం గా ప్రాణనష్టం సంభవించినందుకు ప్ర‌ధాన మంత్రి శ్రీ న‌రేంద్ర మోదీ తీవ్ర దు:ఖాన్ని వ్యక్తం చేశారు. ఈ ప్రమాదం లో మృతుల యొక్క దగ్గరి బంధువుల కు 2 లక్షల రూపాయల వంతున మరియు గాయపడ్డ వ్యక్తుల కు 50,000 రూపాయల వంతున ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుండి పరిహారాన్ని ఇవ్వడం జరుగుతుందని ప్రధాన మంత్రి ప్రకటించారు. ప్రధాన మంత్రి కార్యాలయం ఒక ట్వీట్ లో – ‘‘కేరళ లోని పాలక్కాడ్ జిల్లా లో ఒక దుర్ఘటన జరిగిన కారణం గా ప్రాణనష్టం సంభవించినందుకు ప్ర‌ధాన మంత్రి శ్రీ న‌రేంద్ర మోదీ దు:ఖాన్ని వ్యక్తం చేశారు. ఈ ప్రమాదం లో తమ ప్రియతములను కోల్పోయిన వ్యక్తుల కుటుంబ సభ్యుల కు ఆయన తన సంతాపాన్ని వ్యక్తం చేయడం తో పాటు ఈ దుర్ఘటన లో గాయపడ్డ వ్యక్తులు త్వరగా పున:స్వస్థులు కావాలని ఆ ఈశ్వరుడి ని ప్రార్థించారు.’’ ‘‘ఈ దుర్ఘటన లో చనిపోయిన వారి యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున ఇవ్వడం జరుగుతుంది. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది.’’ అని తెలిపింది.
ప్రభుత్వేతర సంస్థగా ఉన్న ఐఎఎల్ఎ స్థాయిని అంతర్ ప్రభుత్వ సంస్థగా మార్చడానికి ఆమోదం తెలిపిన మంత్రివర్గం

ప్రభుత్వేతర సంస్థ (ఎన్ జి ఒ) గా ఉన్న ఇంటర్ నేషనల్ అసోసియేషన్ ఆఫ్ మరీన్ ఏడ్స్ టు నావిగేశన్ అండ్ లైట్ హౌస్ అథారిటీస్ (ఐఎఎల్ఎ) స్థాయిని అంతర్ ప్రభుత్వ సంస్థ (ఐజిఒ) గా మార్చడానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ చర్య ‘‘నౌకలు మరింత సురక్షితంగా, తక్కువ వ్యయంతో, సమర్ధంగా రాకపోకలు జరపడానికి’’ వీలు కల్పిస్తుంది. ఇది ఇంటర్ నేషనల్ మారిటైమ్ ఆర్గనైజేషన్ (ఐఎమ్ఒ) మరియు ఇంటర్ నేషనల్ హైడ్రోగ్రాఫిక్ ఆర్గనైజేషన్ (ఐహెచ్ఒ)లతో సమాన స్థాయిని ఐఎఎల్ఎ కు కట్టబెడుతుంది. పూర్వరంగం : ఐఎఎల్ఎ ను 1957 లో ఫ్రెంచ్ చట్టం ప్రకారం స్థాపించారు. దీని ప్రధాన కార్యాలయం ఫ్రాన్స్ లోని సెంట్ జెర్మైనెన్ లయే లో ఉంది. 83 సభ్యత్వ దేశాలతో కూడిన ఒక జనరల్ అసెంబ్లీ ఆధ్వర్యంలో ఇది పనిచేస్తోంది. జనరల్ అసెంబ్లీ యొక్క కౌన్సిల్ దీనికి కార్యనిర్వాహక మండలిగా వ్యవహరిస్తున్నది. ఐఎఎల్ ఎ కౌన్సిల్ లో 24 సభ్యత్వ దేశాలకు సభ్యత్వం ఉంది. భారతదేశం కూడా ఈ కౌన్సిల్ లో ఒక సభ్యురాలు. భారత ప్రభుత్వ షిప్పింగ్ మంత్రిత్వ శాఖ అధీనం లోని డైరెక్టరేట్ జనరల్ ఆఫ్ లైట్ హౌసెస్ మరియు లైట్ షిప్స్ (డిజిఎల్ఎల్) ఈ కౌన్సిల్ లో భారతదేశానికి ప్రాతినిధ్యం వహిస్తున్నది. లైట్ హౌస్ చట్టం, 1927 ప్రకారం అండమాన్ & నికోబార్ మరియు లక్షద్వీప్ దీవుల సమూహంతో సహా భారతదేశపు కోస్తా తీరం వెంబడి సాధారణ జలాలలో నావిగేషన్ కోసం ఏడ్స్ ను డిజిఎల్ఎల్ నెలకొల్పడంతో పాటు వాటిని నిర్వహిస్తున్నది కూడాను. స్పెయిన్ లోని లా కోరునా లో 2014 మే నెలలో జరిగిన ఇంటర్ నేషనల్ అసోసియేషన్ ఆఫ్ మరీన్ ఏడ్స్ టు నావిగేశన్ అండ్ లైట్ హౌస్ అథారిటీస్ (ఐఎఎల్ఎ) జనరల్ అసెంబ్లీ యొక్క Xll వ సమావేశంలో- ఎన్ జిఒ స్థాయి నుండి ఐజిఒ గా ఐఎఎల్ఎ మారడం 21వ శతాబ్దంలో ఐఎఎల్ఎ యొక్క లక్ష్యాల సాధనకు మరింత ఉత్తమంగా ఉపకరించగలదన్న గట్టి నమ్మకాన్ని వ్యక్తం చేస్తూ- ఒక తీర్మానాన్ని ఆమోదించడమైంది.
ఢిల్లీ లో అన‌ధికార కాల‌నీ ల నివాసుల కు యాజ‌మాన్యం లేదా బ‌దిలీ/త‌న‌ఖా హ‌క్కు ను క‌ట్ట‌బెట్టే/ గుర్తించే ప్ర‌క్రియ‌ ను సిఫార‌సు చేసేందుకుగాను ఒక సంఘాన్ని నియమించే ప్ర‌తిపాద‌న కు ఆమోదం తెలిపిన మంత్రివ‌ర్గం

ఢిల్లీ లో అన‌ధికార కాల‌నీ ల (యుసిసి) నివాసుల కు యాజ‌మాన్యం లేదా బ‌దిలీ/త‌న‌ఖా హ‌క్కు ను క‌ట్ట‌బెట్టే/ గుర్తించే ప్ర‌క్రియ‌ ను సిఫార‌సు చేసేందుకు ఒక సంఘాన్ని వేసే ప్ర‌తిపాద‌న కు ప్ర‌ధాన మంత్రి శ్రీ న‌రేంద్ర మోదీ అధ్యక్ష‌త న‌ జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. దిగువన పేర్కొన్న స‌భ్యుల తో ఏర్పాట‌య్యే ఈ సంఘాని కి ఢిల్లీ లెఫ్టెనంట్ గ‌వ‌ర్న‌ర్ అధ్య‌క్ష‌త వ‌హిస్తారు: i. వైస్ చైర్ మన్, ఢిల్లీ డివెలప్ మెంట్ అథారిటీ (డిడిఎ); ii. అడిశనల్ సెక్రటరీ, మినిస్ట్రీ ఆఫ్ హౌసింగ్ & అర్బన్ అఫైర్స్ (ఎంఒహెచ్ యుఎ), భారత ప్రభుత్వం; iii. చీఫ్ సెక్రటరీ, ఢిల్లీ ఎన్ సిటి యొక్క ప్రభుత్వం ; iv. ఢిల్లీ తూర్పు, ఉత్తర మరియు దక్షిణ మున్సిపల్ కార్పొరేశన్ ల కమిశనర్ లు; v. చైర్ మన్, ఢిల్లీ అర్బన్ ఆర్ట్స్ కమిశన్; vi. ప్రొఫెసర్, అర్బన్ ట్రాన్స్ పోర్ట్, స్కూల్ ఆఫ్ ప్లానింగ్ & ఆర్కిటెక్చర్ (ఎస్ పిఎ), ఢిల్లీ vii. అర్బన్ ప్లానర్ & డైరెక్టర్, నేశనల్ ఇన్ స్టిట్యూట్ ఆఫ్ అర్బన్ అఫైర్స్ viii. పూర్వ డైరెక్టర్, ఢిల్లీ ఫైర్ సర్వీసెస్; మరియు ix. ప్రిన్సిపల్ కమిశనర్, డిడిఎ, కార్యదర్శి. ఏర్పాటు చేసిన సంఘం త‌న నివేదిక ను 90 రోజుల లోప‌ల ఎంఒహెచ్‌యుఎ కు స‌మ‌ర్పిస్తుంది. సంఘం ఈ నివేదిక ను స‌మ‌ర్పించిన త‌రువాత ఈ విష‌యాన్ని మంత్రివ‌ర్గ స‌చివాలయం దృష్టి కి తీసుకొని వ‌స్తారు. సంఘం సిఫార్సుల‌ ను ప‌రిశీలించిన అనంత‌రం తదుప‌రి చ‌ర్య తీసుకోవ‌డం జ‌రుగుతుంది. ప్ర‌యోజ‌నాలు: సంఘం యొక్క సిఫారసు లు ఢిల్లీ లో అన‌ధికారిక కాల‌నీ ల‌లో నివ‌సిస్తున్న ప్ర‌జ‌ల కు యాజ‌మాన్యం లేదా బ‌దిలీ/ త‌న‌ఖా హ‌క్కు ల‌ను ద‌ఖ‌లు ప‌ర‌చ‌డం కోసం ఒక దారిని ప‌రుస్తాయి. ఢిల్లీ లో అన‌ధికారిక కాల‌నీల నివాసుల కు పైన ప్ర‌స్తావించిన‌టువంటి హ‌క్కుల ను ద‌ఖ‌లు ప‌ర‌చ‌డం అనే అంశాన్ని ప‌రిశీల‌న కు స్వీక‌రించ‌డం ఇదే తొలిసారి.
జన్మాష్టమినాడు ప్రజల కు శుభాకాంక్షలు తెలిపిన ప్రధాన మంత్రి

మంగళకరమైన సందర్భం అయినటువంటి జన్మాష్టమి నాడు ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలను తెలియజేశారు. ప్రధాన మంత్రి ఒక ట్వీట్ లో – ‘‘పావనమూ, పవిత్రమూ అయినటువంటి జన్మాష్టమి సందర్భం లో దేశ ప్రజలు అందరి కి ఇవే హృద‌యపూర్వక శుభాకాంక్షలు. భక్తిమయమైన మరియు ఉల్లాసభరితమైన ఈ ఉత్సవం సుఖాన్ని, సమృద్ధి ని మరియు సౌభాగ్యాన్ని ప్రతి ఒక్కరి జీవనం లోకి తీసుకువచ్చును గాక. జయ్ శ్రీకృష్ణ.’’ అని పేర్కొన్నారు.
వెయిట్ లిఫ్టర్ శ్రీ పి. గురురాజాకు కామన్ వెల్థ్ గేమ్స్ 2022 లో కంచు పతకాన్ని గెలుచుకొన్నందుకు అభినందనలు తెలిపినప్రధాన మంత్రి

వెయిట్ లిఫ్టర్ శ్రీ పి. గురురాజా కామన్ వెల్థ్ గేమ్స్ 2022 లో కంచు పతకాన్ని గెలుచుకొన్నందుకు కు ప్ర‌ధాన మంత్రి శ్రీ న‌రేంద్ర మోదీ ఆయన కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘శ్రీ పి. గురురాజా యొక్క అద్భుతమైన కార్యసాధన గురించి తెలిసి అత్యంత ప్రసన్నం గా ఉన్నాను. కామన్ వెల్థ్ గేమ్స్ లో కంచు పతకాన్ని గెలుచుకొన్నందుకు ఆయన కు ఇవే అభినందన లు. ఆయన గొప్ప బలం తో పాటు గా దృఢ సంకల్పాన్ని కూడా చాటారు. ఆయన క్రీడా యాత్ర లో మరిన్ని గొప్ప కార్యసిద్ధుల ను చేజిక్కించుకోవాలని నేను కోరుకొంటున్నాను.’’ అని పేర్కొన్నారు.
జనవరి3వ తేదీ న 108వ ఇండియన్ సైన్స్ కాంగ్రెసు ను ఉద్దేశించి ప్రసంగించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2023వ సంవత్సరం లో జనవరి 3వ తేదీ నాడు ఉదయం 10 గంటల 30 నిమిషాల వేళ లో వీడియో కాన్ఫరెన్స్ మాధ్యం ద్వారా 108వ ఇండియన్ సైన్స్ కాంగ్రెస్ (ఐఎస్ సి) ని ఉద్దేశించి ప్రసంగించనున్నారు. ఈ సంవత్సరం ఐఎస్ సి లో ప్రధానమైన ఇతివృత్తం గా ‘‘మహిళల కు సశక్తీకరణ కల్పన తో సహా నిరంతర అభివృద్ధి సాధన కోసం విజ్ఞాన శాస్త్రం మరియు సాంకేతిక విజ్ఞానం అండదండ లను పొందడం’’ అనే దానిని ఎంపికచేయడమైంది. ఈ మహాసభ నిర్వహణ క్రమం లో నిరంతర అభివృద్ధి, మహిళ ల సశక్తీకరణ మరియు వీటిని సాధించడం లో విజ్ఞాన శాస్త్రం మరియు సాంకేతిక విజ్ఞానం ల పాత్ర అనే అంశాల పై చర్చ లు చోటు చేసుకోనున్నాయి. ఈ మహాసభ లో పాల్గొనే మహిళల కు సైన్స్, టెక్నాలజీ, ఇంజీనియరింగ్, మేథమేటిక్స్ (ఎస్ టిఇఎమ్) సంబంధి విద్య, పరిశోధన పరమైన అవకాశాలు, ఇంకా ఆర్థిక భాగస్వామ్యం వరకు సమానమైన అవకాశాల ను అందజేసే పద్ధతుల ను వెతకే ప్రయాసల తో పాటు గా శిక్షణ, పరిశోధన మరియు పరిశ్రమ రంగాల లోని ఉన్నత స్థాయిల లో మహిళల యొక్క సంఖ్య ను పెంపు చేయడం కోసం అనుసరించవలసిన మార్గాల పైన కూడా చర్చల ను మరియు వాదోపవాదాల ను జరపనున్నారు. విజ్ఞాన శాస్త్రం లో మరియు సాంకేతిక విజ్ఞానం లో మహిళ ల తోడ్పాటు ను కళ్లకు కట్టేటందుకు ఒక ప్రత్యేక కార్యక్రమాన్ని కూడా నిర్వహించడం జరుగుతుంది. ఈ ప్రదర్శనల లో భాగం గా ప్రసిద్ధ మహిళా శాస్త్రవేత్త లు ఉపన్యాసాల ను ఇస్తారు. ఐఎస్ సి తో పాటు గా అనేక ఇతర కార్యక్రమాల ను కూడా ఏర్పాటు చేయడం జరుగుతుంది. బాలల్లో విజ్ఞాన శాస్త్ర సంబంధమైన ఆసక్తి ని మరియు స్వభావాన్ని ప్రోత్సహించడంలో సాయపడేందుకు గాను చిల్డన్స్ సైన్స్ కాంగ్రెసు ను కూడా నిర్వహించడం జరుగుతుంది. ఇక ఫార్మర్స్ సైన్స్ కాంగ్రెస్ యేమో బయో– ఇకానమి ని మెరుగుపరచడానికి మరియు వ్యవసాయం వైపునకు యువతీయువకుల ను ఆకర్షించడానికి ఒక వేదిక ను అందించనుంది. ట్రైబల్ సైన్స్ కాంగ్రెసు ను సైతం ఏర్పాటు చేయడం జరుగుతుంది. ఈ ట్రైబల్ సైన్స్ కాంగ్రెస్ ఆదివాసి మహిళల సశక్తీకరణ పైన కూడా శ్రద్ధ ను వహిస్తూనే, స్వదేశీ ప్రాచీన జ్ఞాన ప్రణాళిక మరియు అభ్యాసం తాలూకు విజ్ఞాన శాస్త్ర పద్ధతుల ను చాటిచెప్పేందుకు ఒక వేదిక ను కూడా అందించనున్నది. ఈ విధమైనటువంటి కాంగ్రెస్ యొక్క ఒకటో సమావేశాన్ని 1914వ సంవత్సరం లో ఏర్పాటు చేయడమైంది. ఐఎస్ సి తాలూకు 108వ వార్షిక సభ ను రాష్ట్రసంత్ తుక్ డోజి మహారాజ్ నాగ్ పుర్ యూనివర్సిటి లో నిర్వహించడం జరుగుతుంది. ఈ విశ్వవిద్యాలయం ఈ సంవత్సరం లో తన శతాబ్ది ని కూడా జరుపుకొంటోంది.
శ్రీ శ్రీ హరిచంద్ ఠాకూర్ జయంతి సందర్భంగా ప్రధానమంత్రి నివాళి

శ్రీ శ్రీ హరిచంద్ ఠాకూర్ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ ‘‘మహనీయులైన శ్రీ శ్రీ హరిచంద్ ఠాకూర్ జయంతి నేపథ్యంలో ఆయనకు శిరసు వంచి నమస్కరిస్తున్నాను. ఆయన జీవితం, ఆదర్శాలు ఎంతోమందికి ఆత్మస్థైర్యాన్ని ఇస్తూనే ఉన్నాయి. విద్యకు, సామాజిక సాధికారతకు ఆయన ఎంతో ప్రాధాన్యం ఇచ్చారు. మతువా సామాజిక వర్గం ప్రదర్శించే సానుభూతి, కరుణా స్వభావాల్లో ఆయన ఆచరించే విలువలు ప్రతిబింబిస్తాయి’’ అని పేర్కొన్నారు. అలాగే ఇటీవల ఒరాకాండి ఠాకూర్ బారి పర్యటన సందర్భంగా తాను చేసిన ప్రసంగాన్ని కూడా ప్రధానమంత్రి ఈ సందేశం ద్వారా పంచుకున్నారు. ‘‘కొన్ని వారాల కిందట నేను ఒరకాండి ఠాకూర్ బారివద్ద ఉన్నాను. ఆ పవిత్రమైన క్షణాలను నేను సదా స్మరించుకుంటాను. ఈ నేపథ్యంలో ఒరాకాండిలో నిర్వహించిన సభలో నేను చేసిన ప్రసంగాన్ని ఈ సందర్భంగా పంచుకుంటున్నాను’’ అని పేర్కొన్నారు.
శ్రీ బ‌ల‌రాం జ‌క్క‌ర్ మృతికి ప్ర‌ధాన మంత్రి సంతాపం

శ్రీ బ‌ల‌రాం జ‌క్క‌ర్ మృతికి ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “బ‌ల‌రాం జ‌క్క‌ర్ గారు ప్ర‌జాద‌ర‌ణ పొందిన నేత‌. ఆయ‌న త‌న సుదీర్ఘ రాజ‌కీయ ప్ర‌స్థానంలో మ‌న పార్ల‌మెంట‌రీ త‌ర‌హా ప్ర‌జాస్వామ్యాన్ని సుసంప‌న్నం చేశారు. ఆయ‌న మ‌న మ‌ధ్య‌ లేక‌పోవ‌డం నాకు విచారం క‌లిగిస్తోంది. ఆయ‌న ఆత్మ శాంతించు గాక” అని ప్ర‌ధాన మంత్రి పేర్కొన్నారు.
ఏఏఐలో కొన్ని కార్య‌క‌లాపాల విభాగంలోని సిబ్బందిలో ఎగ్జిక్యూటివ్‌ల‌కు నిర్దిష్ట భృతుల చెల్లింపు క్ర‌మ‌బ‌ద్ధీక‌ర‌ణ‌, ప్ర‌భుత్వ‌రంగ సంస్థ‌ల విభాగం (ముంద‌స్తుగా స‌వ‌రించిన‌) నిర్దేశించిన 50 శాతానికిపైగా ప‌రిమితి పెంపున‌కు మంత్రిమండ‌లి ఆమోదం

భార‌త విమానాశ్ర‌యాల ప్రాధికార సంస్థ (AAI) విమాన రాక‌పోక‌ల కార్య‌క‌లాపాల విభాగంలో కొన్ని కేట‌గిరీల‌ సిబ్బందికి చెల్లించిన కొన్నిర‌కాల (రేటింగ్, ఒత్తిడి, నైపుణ్యం, ఫ్లయింగ్, బోధక) భృతుల‌ క్ర‌మ‌బ‌ద్ధీక‌ర‌ణ‌కు ప్ర‌ధాన‌మంత్రి న‌రేంద్ర‌మోదీ అధ్య‌క్ష‌త‌న స‌మావేశ‌మైన కేంద్ర మంత్రిమండ‌లి ఆమోదం తెలిపింది. అలాగే ప్ర‌భుత్వ‌రంగ సంస్థ‌ల విభాగం (DPE) సూచించిన మేరకు భృతుల‌పై ప‌రిమితిని 50 శాతం (ముందుగా సవరించిన)/25 శాతాల‌కు (స‌వ‌రించిన‌)పైగా పెంచ‌డానికి కూడా అంగీకారం తెలిపింది. ఈ భృతుల‌కు అర్హులైన కార్య‌క‌లాపాల సిబ్బంది కేట‌గిరీలో ఎయిర్ ట్రాఫిక్ కంట్రోలర్లు, కమ్యూనికేషన్ ఆఫీసర్లు, పైల‌ట్లు ఉన్నారు. వీరింద‌రినీ 35 శాతం గ‌రిష్ఠ ప‌రిమితి భృతుల‌ ప‌రిధి వెలుప‌ల ఉంచాల‌ని డీపీఈ ప్ర‌తిపాదించింది. ఈ కేట‌గిరీల సిబ్బంది సంక్లిష్ట కార్యక‌లాపాల‌ను నిర్వ‌హించాల్సి ఉంటుంది. ఆ మేర‌కు వీరు అత్యున్న‌త స్థాయి నైపుణ్యం, ప‌రిజ్ఞానంతోపాటు మేధోప‌ర‌మైన కొన్ని ప్ర‌త్యేక ఆచ‌ర‌ణాత్మ‌క నైపుణ్యా (ఉదా… ప్రాదేశిక అంచ‌నా, స‌మాచార విశ్లేష‌ణ‌, తార్కిక విచ‌క్ష‌ణ‌, నిర్ణ‌యాత్మ‌క‌త‌)ల‌ను ప్‌యద‌ర్శించ‌గ‌ల‌వారై ఉండాలి. అంతేకాకుండా సమాచార-ప్రసారాంశాలు, మానవ సంబంధాలు స‌ముచితంగా, స‌జావుగా నెర‌ప‌గ‌ల‌గాలి. విమానాల రాకపోకలు బహుముఖంగా విస్తరించిన నేపథ్యంలో గగనతల రాకపోకలను అత్యంత జాగ్రత్తగా, శ్రద్ధతో నియంత్రించడం, నిర్వహించడంలో సాంకేతిక నిపుణులు ఎంతో అప్ర‌మ‌త్తంగా విధులు నిర్వ‌హించాల్సి ఉంటుంది. అందువ‌ల్ల ఈ రంగంలోకి అత్యుత్త‌మ ప్ర‌తిభావంతుల‌ను ఆక‌ర్షించ‌డ‌మేగాక ప్ర‌స్తుత సిబ్బందిని ప్రోత్స‌హిస్తూ విమాన ప్ర‌యాణికుల‌కు అంత‌ర్జాతీయ స్థాయి సేవ‌లు, స‌దుపాయాలు క‌ల్పించ‌డం ల‌క్ష్యంగా వారికి భృతి పెంపు ప్ర‌తిపాద‌న‌ను ఆమోదిస్తూ మంత్రిమండ‌లి నిర్ణ‌యం తీసుకుంది.
ఈద్- ఉల్- జుహా సందర్భంగా శుభాకాంక్షలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈద్ ఉల్ జుహా ను పురస్కరించుకొని తన శుభాకాంక్షలను, అభినందనలను తెలిపారు. ‘‘ఇవే ఈద్- ఉల్- జుహా శుభాకాంక్షలు. మన సమాజంలో సద్భావన, సోదరత్వం మరియు సమైక్య భావనలు పెంపొందాలని నేను కోరుకొంటున్నాను’’ అని ప్రధాన మంత్రి తన సందేశంలో పేర్కొన్నారు.
వివిధ పండుగల సందర్భంగా దేశ ప్రజలకు ప్రధానమంత్రి శుభాకాంక్షలు

దేశంలోని వివిధ ప్రాంతాల్లో పండుగల వేళ ప్రధానమంత్రి శ్రీ నరేంద్ర మోదీ ప్రజలందరికీ శుభాకాంక్షలు తెలిపారు. ఈ మేరకు “భారతదేశమంతటా పర్వదిన సంబరాలు సాగుతున్న నేపథ్యంలో ప్రజలందరికీ నా శుభాకాంక్షలు. ఈ పండుగల వేళ దేశవ్యాప్తంగా సౌభ్రాత్ర స్ఫూర్తి నిండాలని ఆకాంక్షిస్తున్నాను. అదేవిధంగా అందరికీ సుఖసంతోషాలతోపాటు మంచి ఆరోగ్యం సిద్ధించాలని ప్రార్థిస్తున్నాను. రాబోయే రోజుల్లో కోవిడ్‌-19 మహమ్మారిపై పోరాటంలో మన సామూహిక శక్తి మరింత ఇనుమడించాలని కోరుకుంటున్నాను. ‘శుభో నబో బర్షో!’ (కొత్త సంవత్సరంలో శుభం కలగాలి), ‘పొయిలా బొయిషాఖి’ (వైశాఖి సంవత్సరాది) శుభాకాంక్షలు’. ఏడాదంతా అద్భుతంగా సాగాలి… ప్రతి ఒక్కరూ సంపూర్ణ ఆరోగ్యంతో, సౌభాగ్యంతో విలసిల్లాలి. అందరికీ ‘విషు’ శుభాకాంక్షలు! ఈ కొత్త సంవత్సరంలో క్రొంగొత్త శక్తి, ఆశాభావాలు ఉద్భవించాలి. రాబోయే ఏడాది అందరి జీవితాల్లో మంచి ఆరోగ్యాన్ని, శ్రేయస్సును నింపాలి. అందరికీ ‘పుత్తాండు’ (నూతన సంవత్సరం) శుభాకాంక్షలు. ఈ ఏడాదంతా సంతోషంతో, ఆరోగ్య సౌభాగ్యంతో వర్ధిల్లాలి. ‘బోహాగ్‌ బిహు’ శుభాకాంక్షలు’’ అని వివిధ రాష్ట్రాల ప్రజలకు ఆయా భాషల్లో ట్విట్టర్‌ద్వారా ప్రధానమంత్రి శుభాకాంక్షలు తెలిపారు.
మహాత్మా గాంధీ జయంతి సందర్భంగా రాజ్‌ఘాట్ వద్ద ఆయన చిత్రపటానికి పూలమాల వేసి నివాళి అర్పించిన ప్రధానమంత్రి

మహాత్మా గాంధీ జయంతి సందర్భంగా ఇవాళ రాజ్‌ఘాట్‌ వద్ద ప్రధానమంత్రి శ్రీ నరేంద్ర మోదీ ఆయన చిత్రపటానికి పూలమాల వేసి నివాళి అర్పించారు. ఈ మేరకు ఒక ట్వీట్‌ ద్వారా పంపిన సందేశంలో: “రాజ్‌ఘాట్ వద్ద మహాత్మా గాంధీ చిత్రపటానికి పూలమాల వేసి నివాళి అర్పించాను. ఆయన ఆదర్శాలు ప్రపంచవ్యాప్తంగా ప్రతిధ్వనిస్తున్నాయి. ఆయన ఆలోచనలు లక్షలాది ప్రజలలో శక్తి నింపుతున్నాయి #గాంధీజయంతి” అని పేర్కొన్నారు.